**BTK Idegen Nyelvi és Továbbképzési Központja**

**által hirdetett nyelvkurzusokkal kapcsolatos tájékoztató**

A BTK Idegen Nyelvi és Továbbképzési Központja (ITK) által hirdetett nyelvkurzusokat a Debreceni Egyetem bármely karának hallgatója felveheti, térítésmentesen azonban CSAK a Bölcsészettudományi Kar hallgatói tehetik meg az alábbi szabályok szerint:

BTK nappali tagozatos BA-s hallgató:

* a középfokú nyelvvizsgára felkészítő kurzusok esetén két félév ingyenes kurzus felvételére jogosult, amennyiben
	+ még egyetlen nyelvből sem rendelkezik középfokú nyelvvizsgával,
	+ tanulmányai alatt még nem vette igénybe a két félév ingyenes kurzust bármely, az ITK által meghirdetett nyelvből.

BTK nappali tagozatos MA-s hallgató:

* egy félév térítésmentes kurzus felvételére jogosult, amennyiben
	+ MA-s tanulmányai alatt még nem vette igénybe az egy félév ingyenes kurzust bármely, az ITK által meghirdetett nyelvből.

BTK osztatlan tanárképzésben részt vevő hallgató:

* középfokú nyelvvizsgára felkészítő kurzusok esetén két félév ingyenes kurzus felvételére jogosult, amennyiben
	+ még egyetlen nyelvből sem rendelkezik középfokú nyelvvizsgával,
	+ tanulmányai alatt még nem vette igénybe a két félév ingyenes kurzust bármely, az ITK által meghirdetett nyelvből,
* további egy félév térítésmentes kurzus felvételére jogosult, amennyiben
	+ tanulmányai alatt még nem vette igénybe az egy félév ingyenes kurzust bármely, az ITK által meghirdetett nyelvből.

FIGYELEM!

A BTK a képzési és kimeneti követelményekben az oklevélszerzés feltételeként előírt nyelvvizsga követelmények teljesítését kívánja elősegíteni a térítésmentes, középfokú nyelvvizsgára előkészítő kurzusok hirdetésével, ez a lehetőség tehát a nyelvszakos hallgatókra nem vonatkozik, ők ugyanis ezt a követelményt az oklevélszerzéssel automatikusan teljesítik.

Térítési díjak:

kezdő, középhaladó, haladó kurzus heti 4 órában: 29.000 Ft, heti 2 órában: 14.500 Ft

középfokú nyelvvizsgára felkészítő kurzus heti 4 órában: 32.000 Ft, heti 2 órában: 16.000 Ft

felsőfokú nyelvvizsgára felkészítő kurzus heti 4 órában: 35.000 Ft, heti 2 órában: 17.500 Ft

A kurzusok felvétele a Neptun rendszeren keresztül történik a regisztrációs héten, a kurzusok BTNYF… kódszámmal kezdődnek. Az órákon való részvétel kötelező, az előírások szerint teljesített kurzusért a hallgatók 2 kreditet kapnak.